**REFERAT FRA STYREMØTE (10)**

**I NORSK IRSKSETTERKLUBB**

Dato: 08.oktober 2018

Tid: Kl. 19.00 - 20.20, skype.

Tilstede: Knut Reed (leder), Lene Moen (nestleder), Tor-Hartvig Bondø (avlsråd) til kl. 20.05, Nina Hordnes (utstilling), Arthur Aune (jakt og trening), Anders Flesberg (økonomi) og Tor Westrum (1. vara).

Fravær: Knut Mathias Barkhall (2. vara).

Referent: Vigdis Ingebrigtsen.

**Sak 101/18: Innkalling og dagsorden**

**Vedtak:** *Godkjent.*

**Sak 102/18: Protokoll fra styremøte 3. september 2018**

**Vedtak:** *Godkjent.*

**Sak 103/18: NM Vinner Høyfjell 2018**

Irsksetter Vestviddas dft Vestavind ble Norges Mester høyfjell 2018 ! E/F: Randi Halvorsen / Rune Magnussen. Norsk irsksetterklubb er stolt og imponert. Leder har gratulert på vegne av klubben og blomsterhilsen er sendt.

**Sak 104/18: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 64/18 | Avlsrådet | THB | Tor-Hartvig er leder av avlsrådet. Han har fått i oppgave å peke ut resten av medlemmene.Tore Salvensen er ansvarlig for godkjenning av avlshunder. *Styret oppfordres å fortsatt jobbe med å finne kandidater, i tillegg bes valgkomiten komme med forslag*. |
| 92/18 | NM skog 2018 – status og erfaringer | AOA | *Sak 108/18 i dagens møte.* |
| 94/18 | Informasjon og kommunikasjon i NISK | KR | *Sak 109/18 i dagens møte.* |
| 70/18 b | Handlingsplan 2012-2022. Revisjon og diskusjon innen 01.10 | KR | *Sak 105/18 og 106/18 i dagens møte* |
| 70/18 c | Eksteriør dommer konferanse. Nina er ansvarlig for en arbeidsgruppe, rapporterer status og planer til styret | NH | *Ny status i styremøte 11-18* |
| 70/18 d | RAS oppdatering. Tor-Hartvig og Arthur starter med oppdatering av tabeller. Må ferdigstilles til RU 2019 | THB | *Sak 107/18 i dagens møte.* |
| 70/18 e | Kalender 2018. Tore Salvesen tar ansvaret for denne og sender ut sent oktober | LM | Lene representerer styret og holder dialogen med Tore. Forslag blir sendt til styret før det går i trykken. Utsendelse slutten av november. |
| 89/18 | Endring av NISK lover til nytt NKK format | LM og AF | Legges frem til RS 2019 for godkjenning |

**Sak 105/18: Strategiplan 2012-2022, oppdatering**

Strategiplanen skal være et styringsverktøy for klubben. Den skal ta stilling til langsiktige utfordringer, mål og strategier for utviklingen av klubben og rasen.

I tillegg bør styret utarbeide en årlig handlingsplan med utgangspunkt i strategiplanen. (se punkt 106/18 i dagens møte).

Strategiplanen omfatter følgende hovedområder:

* Jaktegenskaper
* Helse
* Gemytt
* Eksteriør
* Medlemmer
* Økonomi

**Vedtak:** *Knut sender planen på mail. Alle styremedlemmene setter seg ordentlig inn i planen i forhold til stauts og måloppnåelse, samt kommer med konkrete forslag til neste styremøte. Den oppdaterte planen og RAS vil danne grunnlaget for styres arbeid i 2019.*

**Sak 106/18: Handlingsplan 2019**

Basert på Strategiplan 2012 – 2022, er det ønskelig at styret enes om en handlingsplan for de neste 12 månedene. Det skal sikre at styret faktisk jobber etter den omforente strategien samt at det er et hjelpemiddel til å følge opp de forskjellige initiativene.

Hovedstyret i NISK vil utarbeide en kortsiktig handlingsplan, som vil være et styringsdokument for styrets arbeid i 2019. Planen skal ta utgangspunkt i klubbens strategiplan for perioden 2012 - 2022, rasens utvikling/måloppnåelse de siste årene samt arbeidet med revisjon av RAS og RAS konferanse november 2018.

Klubbens visjon er:

*Irsksetteren skal være et naturlig førstevalg som stående fuglehund.*

**Vedtak:** *Utsettes til neste styremøte.*

**Sak 107/18: RAS konferanse**

I forbindelse med oppdatering av RAS samt mål og behov for å ha en tett dialog med oppdrettere/medlemmene, har styret besluttet å gjennomføre en RAS konferanse i Trondheim, lørdag 24. november. Hensikten er å gi en status på utviklingen av IS, få innspill/diskutere det langsiktige avlsarbeidet i NISK, og eventuelle endringer som bør inn i RAS. Denne konferansen vil i det aller vesentligste henvende seg til oppdrettere og erfarne hundefolk, men selvsagt være åpent for alle medlemmene.

**Vedtak:** *Under RAS konferansen vil det bli invitert inn en ekstern foredragsholder, det vil bli en fakta gjennomgang av IS sine jaktegenskaper, helse, gemytt og eksteriør. Hensikten er å få et engasjement fra oppdrettere, avdelinger og medlemmer til å komme med innspill og erfaringer. KR sender ut invitasjon til avdelingene og DR, og ber dem spesielt å invitere sine oppdrettere. KR, AOA og THB ferdigstiller programmet og annonserer så raskt som mulig.TW er ansvarlig for det praktiske som møtelokaler og servering.*

**Sak 108/18: NM skog 2018 – status og erfaring**

NM Skog ble avholdt 31.08.-02.09. på Kongsberg. Avd.2 var arrangører på vegne av NISK.

**Vedtak:** *Prøven er anerkjent av NKK. Arrangementet var vellykket og flott gjennomført. Mange gode tilbakemeldinger. Styret synes det har vært et godt samarbeid med avdeling 2. Det var en utfordring å skaffe nok dommere, men de løste det bra til slutt. Dette er et gjentagende problem for flere arrangører da det på landsbasis er dommermangel, og at dette var en helg med mange prøver i Sør Norge. Regnskapet går i overskudd, men er ikke helt klart enda da oppgjøret fra NKK ikke er ferdig.*

**Sak 109/18: Informasjon og kommunikasjon i NISK**

Styret ønsker å ha en medieansvarlig som kan ha hovedansvaret og lede organiseringen av kommunikasjon og formidling på alle plattformene.

**Vedtak:** *Stillingsannonse ligger ute på hjemmesiden.*

**Sak 110/18:** **Profileringsartikler**

Anders har kontakt med Bergans ang bekledning. I tillegg jobbes det med markerings- og varmedekken.

**Vedtak:** *Utsettes til neste styremøte.*

**Sak 111/18:** **Nytt fra RU**

*Utsettes til neste styremøte.*

**Eventuelt**

* **Innsendte resultat til publisering;** *Championater skal legges ut av den avdeling/DR medlemmet tilhører. Avls- og elitehunder legger ut av avlsrådet.*
* **Henvendelse angående rutiner rundt NM-lag;** *Styret har fått konstruktiv tilbakemelding på at rutiner rundt NM -lag ikke fungerer godt nok i forhold til informasjon, rutiner og organisering. Styret ser et forbedringspotensial og vil oppdatere rutinene som skal være klar i god tid før neste prøvesesong.*

**Neste styremøte blir fysisk:**

**søndag 25. november, Trondheim.**